- Mursi rede til å dø for demokratiet

Talsmannen til Mohamed Mursi sier at presidenten heller vil dø i forsvaret for demokratiet enn å risikere historiens dom. Hæren skal ha bedt ansatte i den statlige TV-kanalen om å forlate kringkastingsbygningen.

3. juli 2013 14:35 Sist oppdatert 3. juli 2013

Se direktebilder fra Tahrirplassen øverst i saken!

Mens opposisjonslederen Mohamed ElBaradei sitter i møter med hærsjef og forsvarsminister Abdel Fattah al-Sisi, nærmer militærets tidsfrist seg i Egypt.

Hæren har også bedt alle ansatte i den statlige TV-kanalen, bortsatt fra dem som er essensielle for driften, om å forlate hovedkvarteret i Kairo, melder BBC.

En militærkilde sier til nyhetsbyrået AFP at ElBaradei og al-Sisi diskuterer det såkalte veikartet, militærets forslag til løsning på den politiske krisen i landet.

Også den koptiske paven og lederen for al-Azhar-moskeen skal ha verre til stede på møtet.

Mandag ga militæret president Mohamed Mursi 48 timer på å løse kaoset, men Mursi avviste tidsfristen og med henvisning til at han er demokratisk valgt.

Presidenten vil heller dø i forsvaret av demokratiet enn å risikere å bli dømt av historien, sier en talsmann Mohamed Mursi til AFP.

Hærsjefene avla ed

Før møtet med ElBaradei og de religiøse lederne skal militærlederne ha sverget på risikere livet for å forsvare Egypt.

«Vi sverger ved Gud at vi vil ofre blodet vårt for Egypt og beskytte landet mot terrorister, ekstremister og de uvitende», var ordlyden i løftet, ifølge militærkilden.

General al-Sisi skal ha ledet hærsjefene da de avla eden.

En opposisjonskilde sier til nyhetsbyrået Reuters at ElBaradei har oppfordret militæret til å gripe inn for å stanse flere blodsutgytelser.

Til BBC sier offiseren Ayman Salama at hæren trolig vil innsette en midlertidig regjering og deretter lyse ut nyvalg.

Partiet til Det muslimske brorskap, Frihet— og rettfferdighetspartiet (FJP) avviste å møte hærsjef al-Sisi onsdag, forteller militære kilder og folk i FJP til nyhetsbyrået Reuters.

— Vi tar ikke imot invitasjoner fra noen. Vi har en president, og det er det, sier Waleed al-Haddad, en av topplederne i FJP.

Vil slå ned på vold

Nesten 50 personer skal drept og flere hundre såret i demonstrasjonene og opptøyene som begynte i helgen.

Innenriksdepartementet varsler på sin side at enhver antydning til vold vil bli slått kontant ned. Politiet vil «beskytte folket» og hindre videre blodsytgytelser.

Fakta Militærets rolle i Egypt Etter at militæret grep makten i Egypt i 1952, bygde de opp en autoritær stat, basert på en sterk presidentmakt med militæret i ryggen.Presidentene Mohammad Naguib (1953-54), Gamal Abdel Nasser (1956-1970), Anwar Sadat (1970-1981) og Hosni Mubarak (1981-2011), som alle hadde militær parkgrunn, kontrollerte hele statsapparatet.Da Mubarak måtte gi fra seg makten i 2011, var det de væpnede styrkers øverste råd som overtok makten.Maktposisjonen til Egypt første sivile president Mohamed Mursi har vært uklar siden han ble valgt i juni 2012.Før presidentvalget utstedte militærrådet et dekret som sterkt begrenset presidentens makt. I august opphevet imidlertid Mursi dette dekretet, noe militæret aksepterte.Mandag ga militæret Mursi ultimatum et om at han hadde to døgn på seg til å løse den spente situasjonen i landet.(Kilde: NTB/Ritzau) Vis mer